
                   Nr.23/35/2004

AVIZ

asupra proiectului de Lege pentru aprobarea Ordonanţei Guvernului nr.35/2004 privind unele măsuri de unificare a activităţii de transport al ţiţeiului şi produselor petroliere, precum şi instituirea drepturilor cuvenite acţionarilor societăţilor comerciale deţinute public cu capital majoritar de stat, aflate în portofoliul Ministerului Economiei şi Comerţului



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, cu nr. P.L.- x  99 din 4 martie 2004, pentru aviz la Comisia pentru politică economică, reformă şi privatizare, cu proiectul de Lege pentru aprobarea Ordonanţei Guvernului nr.35/2004 privind unele măsuri de unificare a activităţii de transport al ţiţeiului şi produselor petroliere, precum şi instituirea drepturilor cuvenite acţionarilor societăţilor comerciale deţinute public cu capital majoritar de stat, aflate în portofoliul Ministerului Economiei şi Comerţului.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege în şedinţele din 9 şi 10 martie 2004.



Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ nr.137 din 29 ianuarie 2004.



La lucrările comisiei au participat domnul Robert Neagoe - director general în OPSPI, domnul Petre Petrescu - director general la S.C. CONPET S.A. şi doamna Ileana Stoinea - consilier la Ministerul Finanţelor Publice.



În urma dezbaterii, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prezentate în anexă.



În raport de obiectul de reglementare şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,

                   István Antal                                              Aurelia Vasile
I.  A M E N D A M E N T E   A D M I S E

	Nr.

crt.
	Text adoptat de Senat
	Amendamente admise
	Motivaţia

	0
	1
	2
	3

	1.
	1. La articolul 2, alineatul (3) va avea următorul cuprins:

"(3) Societatea Comercială "CONPET" S.A. Ploieşti îndeplineşte, în urma unificării activităţii, funcţia de transportator unic comun prin conducte a ţiţeiului şi produselor petroliere."


	1. La articolul 2, alineatul (3) va avea următorul cuprins:

"(3) Societatea Comercială "CONPET" S.A. Ploieşti îndeplineşte, în urma unificării activităţii, funcţia de transportator unic prin conducte a ţiţeiului şi produselor petroliere, asigurând în mod egal şi nediscriminatoriu servicii pentru toţi clienţii."

	Având o poziţie de monopol pe piaţa serviciilor de transport, S.C. CONPET S.A. trebuie să asigure un tratament nediscriminatoriu, conform prevederilor legislative în domeniul concurenţei.


                                 PREŞEDINTE,                                                                           SECRETAR,

                                   István Antal                                                                             Aurelia Vasile

Expert,

Silvia Vlăsceanu

